
A BIPOLÁRIS AFFEKTÍV ZAVARRAL KAPCSOLATOS ISMERETEK AZ EGYETEMISTÁK KÖRÉBEN

Kulcsszavak: bipoláris affektív zavar; tünetek; terápia
A bipoláris affektív zavar egy krónikus betegség, melynél pszihoszociális valamint kognitív deficit lép fel. A betegség diagnosztizálása gyakran hosszabb ideig tarthat a kórkép késői felismerése miatt, amely késlelteti a zavar kezelését. A zavar nem gyógyítható, viszont a megfelelő terápiás (gyógyszeres valamint pszihoterápiás) eszközökkel csökkenthetőek a tünetek. A kórkép hamarabbi felismerése érdekében igen fontos a fiatalok körében a zavar tüneteivel, valamint a terápiás lehetőségekkel kapcsolatos ismereteknek a bővítése.
A kutatásunk során arra kerestük a választ, hogy az újvidéki egyetemisták milyen szinten ismerik a bipoláris affektív zavart, valamint annak jellemzőit. Abból a feltételezésből indultunk ki, hogy az egyetemisták nem ismerik kellőképpen magát a betegséget, valamint annak jellemzőit, miszerint fel tudnák ismerni a zavar tűneteit ismerettségi köreikben.
A vizsgálatban (N=36) egyetemista vett részt. A válaszadók kora 19 és 24 év között mozgott, ahol a legtöbb válaszadó 21 éves volt (38,9%). A kutatás kérdőív formájában történt. A válaszadók először néhány szociodemográfiai információt osztottak meg magukról (életkor, születési hely, mely egyetem hallgatói). A későbbiekben magára a zavarra feltett kérdéseket válaszolták meg. Az egyetemisták 78%-a hallott már a zavarról, melyből a legtöbben olvastak róla (39%), valamint 11%-a ismer valakit aki a zavarban szenved. Az egyetemisták 60%-a tudja, hogy a zavar egy kétpólusú hangulati betegség, míg 40%-a keveri a depresszióval. Az egyetemisták 80%-a van tisztában vele, hogy a betegség krónikus, míg 72%-a van tisztában azzal, hogy a zavar nem gyógyítható, de kezelhető. Az egyetemisták 75%-a ismeri a megnövekedett energiaszintet, valamint a depressziót mint tünetet, viszont a többi tünetet csak az egyetemisták 15-25%-a ismeri. A további eredmények részletes bemutatásra a dolgozat keretein belül kerül sor.



